Odd Berset

Odd Berset (1913–1987) var en norsk journalist og forfatter fra Ålesund.

Han var reporter for Sunnmørsposten og Dagbladet under Vinterkrigen, og reporter under kampene i Nord-Norge i mai/juni 1940.

Han flyktet høsten 1940 via Shetland til England, og ble der redaksjonssekretær i Norsk Tidend fra 1942 til 1945. Han skrev dikt og reportasjer, og petiter under pseudonymet «Jeremias Jøssing». Han bidro med to dikt (av dem et hyllest-dikt til Arnulf Øverland) i Norsk krigslyrikk 1942.

Etter krigen ble han etter en periode i VG redaktør i Møre Dagblad i Kristiansund. Han var senere redaktør i Finnmarksposten. 

Han skrev flere bøker, både romaner, dikt  og dokumentarer, og filmmanuskript.

Han var gift med Inger Berset.

Bibliografi
Dikt og prosa
 Mann overbord ved Kap Farvel, 1953
 Hilmar Nøis. Storjegeren fra Svalbard. Essforlagene, Bergen 1953
 Gammeldoktoren. Dr. Brynjulf Stendahl, J.W. Eides Forlag, 1959.
 Veslekari - En forteljing om is og menn. Med Einar S Ellefsen. J.W Eides Forlag 1957.
 Oberstløytnant Bertram Brusefjærs udødelige bedrifter. Av Jeremias Jøssing, 1969. Tegninger av Pedro.
 Sånt gjør man ikke, 1983, Illustrert av Audun Hetland. 
 Veien de valgte; dikt fra krig - og strofer fra fjerne land, 1984 

Filmmanuskript

 Det store varpet, 1960
 Smuglere i smoking, 1957

Referanser

Eksterne lenker 
 

Norske journalister
Norske forfattere